Document ID: 32009R0151

Komisijas Regula (EK) Nr. 151/2009
(2009. gada 20. februāris),
ar kuru groza Komisijas Regulu (EK) Nr. 619/2008, ar ko izsludina pastāvīgu konkursu par eksporta kompensācijām attiecībā uz dažiem piena produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 161. panta 3. punktu, 164. panta un 2. punkta b) apakšpunktu un 170. pantu saistībā ar tās 4. pantu,
tā kā:
(1)
Komisijas Regulā (EK) Nr. 619/2008 (2) paredzēti konkursa procedūras noteikumi par eksporta kompensācijām attiecībā uz dažiem piena produktiem. Saskaņā ar 2. pantu noteikti galamērķi svītroti no eksporta kompensācijas piešķiršanas.
(2)
Saskaņā ar Komisijas 2009. gada 22. janvāra Regulu (EK) Nr. 57/2009, ar ko nosaka eksporta kompensācijas piena un piena produktu nozarē (3), no 2009. gada 23. janvāra vairs nav paredzētas kompensācijas par eksportu, kas minēts 36. panta 1. punktā, 44. panta 1. punktā un 45. panta 1. punktā Komisijas 1999. gada 15. aprīļa Regulā (EK) Nr. 800/1999, ar kuru nosaka kopējus sīki izstrādātus noteikumus eksporta kompensāciju sistēmas piemērošanai lauksaimniecības produktiem (4).
(3)
Tāpēc attiecīgi jāgroza Regula (EK) Nr. 619/2008.
(4)
Ņemot vērā vajadzību iespējami drīz pielīdzināt galamērķus, par kuriem nav tiesību pretendēt uz kompensāciju, izmantojot konkursu procedūru, tiem galamērķiem, kuriem nav paredzētas kopējas kompensācijas, šai regulai jāstājas spēkā nākamajā dienā pēc tās publicēšanas.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 619/2008 2. pantam pievieno šādu d) punktu:
“d)
tos, kas minēti Komisijas Regulas (EK) Nr. 800/1999 (5) 36. panta 1. punktā, 44. panta 1. punktā un 45. panta 1. punktā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 20. februārī

Labels: 3
17